**"Tiszán innen, Dunán túl" országos népdaléneklési minősítő verseny**

**2018/2019. tanév**



**A verseny pedagógiai célja**Tehetséggondozás, tehetségnevelés, a gyermekek zenei érdeklődésének felkeltése, a magyar népi kultúra, néphagyományok megismertetése, a népdaléneklés elterjesztése, a kodályi és bartóki hagyományok ápolása, az önálló és csoportos előadásmód fejlesztése.

**A verseny kategóriái**

*A versenyen minden olyan diák részt vehet, aki nem népi ének tagozatos képzésben vesz részt,* ***megfelel a korosztályi csoportok elvárásainak, valamint részt vett a fővárosi/megyei minősítésen.***

A verseny korcsoportok szerinti megoszlása

I. korcsoport: 5-6. évfolyam  
II. korcsoport: 7-8. évfolyam  
III. korcsoport: 9-12. évfolyam

*A kisegyüttesek és az énekegyüttesek kategóriájában a benevezett tanulók maximum 33%-a az alacsonyabb életkorhoz is tartozhat.*

Korcsoporton belüli műfaji kategóriák

1. kategória: szólóének  
2. kategória: kisegyüttes (maximum 3 fő)  
3. kategória: énekegyüttes (5-8 fő)

**A verseny fordulói**

**1. forduló:** iskolai válogató / kerületi forduló

Időpontja: **2019. január 25-ig**Helyszín: **Iskolák, kerületek**

**2. forduló:** fővárosi/megyei/területi verseny

Időpontja: **2019. március 31-ig.**Helyszín: **a fővárosi/megyei/területi versenykiírások szerint**

**3. forduló:** országos döntő

Időpontja: **2019. május 18.**Helyszíne: **Kőrösi Csoma Sándor Általános Iskola, 2030 Érd Bajcsy-Zsilinszky út 19.**

A verseny döntőjén az előadások párhuzamosan több helyszínen zajlanak szólóének, illetve kisegyüttes- és énekegyüttes kategóriában. A versenyzők csak hangszeres kíséret nélküli népdalcsokorral szerepelhetnek. A műsoridő egy kategóriában sem lépheti túl a 3 percet.

A produkciókat neves szakemberekből álló zsűri hallgatja meg. A zsűri a bemutatókat követően általános értékelést tart. Korcsoportonként kiosztja a minősítéseket, melynek keretében életkori és műfaji kategóriánként **kiemelt arany**, **arany, ezüst és bronz** minősítést szereznek a produkciók előadói. Ezen kívüli sorrendet a zsűri nem állít fel.

**A verseny témája, ismeretanyaga, a felkészüléshez ajánlott irodalom**

* „Tiszán innen, Dunán túl” – népdalgyűjtemény
* Bodza Klára, Paksa Katalin, Vakler Anna: Magyar népi énekiskola I.-IV.
* Magyar népzenei antológiák
* Bartók Béla és Kodály Zoltán népdalgyűjtéseinek kiadványai

**Javaslat a népdalcsokor összeállításához**

* vagy azonos tájegységről válogatott dalok
* vagy azonos gyűjtőtől származó dalok
* vagy saját tájegység dalai
* vagy egy témakörhöz tartozó népdalcsokor

**Az országos döntőbe továbbjutás feltételei**

A fővárosi fordulóból kategóriánként és korcsoportonként ***három kiemelt arany*** minősítésű produkció juthat tovább, összesen **108 fő.**

Megyénként/területenként kategóriánként és korcsoportonként ***kettő kiemelt arany*** minősítésű produkció juthat tovább, összesen **72 fő**.

***Kérjük, hogy a megszabott létszámot ne lépjék túl!***

**A nevezés módja**

Az országos döntőbe jutottak adatait **a területileg illetékes POK/megyei versenyszervező** összesíti és küldi elektronikusan az országos döntő szervezőjének a Versenyek.POKBudapest@oh.gov.hu címre.

A nevezés megerősítéseként szükséges az Oktatási Hivatal központi nevezési lapjának leadása a **helyszínen.** A nevezési lap a Tehetséghálóról ([www.tehetseghalo.hu](http://www.tehetseghalo.hu/)) tölthető le.

**Nevezési díj nincs.**

**Nevezési határidő: 2019. április 19. péntek**

***A fordulók közös éneke a verseny címadó népdala:*** *„Tiszán innen, Dunán túl”* (valamennyi versszakával) és az *Által mennék én a Tiszán* című népdalok.

**A verseny díjazása**

Az országos döntő résztvevői minősítő oklevelet kapnak *kiemelt arany*, *arany, ezüst, bronz* fokozattal, valamint tárgyjutalomban részesülnek.

**A verseny ütemterve**

|  |  |  |
| --- | --- | --- |
| **Határidő** | **Feladat** | **Felelős** |
| 2019. 01. 25-ig | 1. forduló lebonyolítása (az iskolai és Budapesten a kerületi fordulók) | nevező iskolák, kerületi felelősök |
| 2019. 03. 31-ig | Megyei fordulók lebonyolítása | a területileg illetékes POK |
| 2019. 04. 19-ig | A döntőbe jutottak nevezése | a versenyt meghirdető  POK-ok |
| 2019. 05. 01-ig | A döntőbe jutók értesítése és tájékoztatása | Budapesti POK |
| 2019. 05. 18. | A döntő lebonyolítása | Budapesti POK |
| 2019. 05. 27. | Az eredménylista közzététele a Tehetséghálón | Budapesti POK |

**A versenyrendező neve, címe, elérhetősége:**

Oktatási Hivatal Budapesti Pedagógiai Oktatási Központ  
1088 Budapest, Vas u. 8.   
Tel.: +36-30-725-8523

*Szakmai felelős:***Rápli Györgyi** vezető szaktanácsadó  
E-mail: rapli.gyorgyi@gmail.com

*Kapcsolattartó:***Szikszai Imréné** pedagógiai referens  
Oktatási Hivatal Budapesti Pedagógiai Oktatási Központ  
1088 Budapest, Vas utca 8.  
Telefon: +36-1-374-2252  
E-mail: tehetseg.bppok@oh.gov.hu